******

***Crna Gora***

***Ministarstvo poljoprivrede i ruralnog razvoja***

Na osnovu Zakona o državnoj imovini ("Službeni list CG", br.21/09 i 40/11), Uredbe o prodaji i davanju u zakup stvari u državnoj imovini („Sl.list CG“, br 44/10), i zaključka Vlade Crne Gore broj 08-3111, Ministarstvo poljoprivede i ruralnog razvoja objavljuje

# JAVNI P O Z I V

# ZA UČEŠĆE NA JAVNOM NADMETANJU ZA DAVANJE U ZAKUP NA PERIOD OD PET GODINA UZ MOGUĆNOST PRODUŽENJA PERIODA ZAKUPA NEPOKRETNOSTI U DRŽAVNOJ SVOJINI U GLAVNOM GRADU PODGORICA

**1. Predmet javnog nadmetanja**

Predmet davanja u zakup je državna imovina na kojoj pravo raspolaganja ima Vlada Crne Gore a koju čine katastarske parcele, i to:

* Kat. Parcela broj 248/1, po kulturi livada 6. klase, površine 111.501m²
* Kat. Parcela broj 248/2, po kulturi pašnjak 6. klase površine 12.740 m² upisane u listu nepokretnosti broj 3936, KO Vranj, Glavni grad Podgorica na period od pet godina uz mogućnost produženja perioda zakupa.

 **2. Početna cijena na javnom nadmetanju**

##### Početna cijena zakupa na godišnjem nivou iznosi 150,00 € po hektaru, što za ukupnu površinu od 124.421m2 iznosi 1.863,61 € (hiljadu osam stotina šezdeset tri eura i šezdeset jedan cent).

 **3. Mjesto i vrijeme održavanja javnog nadmetanja**

Davanje u zakup nepokretnosti iz tačke 1 će se vršiti, javnim usmenim nadmetanjem u prostorijama Ministarstva poljoprivrede i ruralnog razvoja, Rimski trg 46, Salon, dana **11.02.2014. godine, srijeda, sa početkom u 10 časova.**

 **4. Uslovi javnog nadmetanja**

Pravo da učestvuju na javnom nadmetanju imaju podnosioci prijava odnosno sva domaća i strana pravna i fizička lica, koja uplate depozit u iznosu od 5% od iznosa početne cijene zakupnine i to: **93,18 €.**

Depozit se uplaćuje na žiro-račun Budžeta **832-52007-55**- za učešće na javnom nadmetanju.

Obrazac Prijave za učešće na javnom nadmetanju može se dobiti u kancelariji broj 15, u Ministarstvu poljoprivrede i ruralnog razvoja, svakog radnog dana, do 10.02.2014. godine (od 10-15 časova).

Minimalnu promjenu raspona ponuda u postupku javnog nadmetanja utvrđuje Komisija za davanje u zakup državne imovine u skladu sa Uredbom o prodaji i davanju u zakup državne imovine putem javnog nadmetanja – aukcije ("Službeni list Crne Gore", br. 44/10).

Postupak javnog nadmetanja se završava ako nijedan od učesnika ni na treći poziv ne ponudi veću cijenu od do tada ponuđene najveće cijene.

U tom slučaju zakupcem se proglašava učesnik koji je prvi ponudio najveću postignutu cijenu.

Smatraće se da su ispunjeni uslovi za održavanje javnog nadmetanja, ako u naznačeno vrijeme pristupi makar jedan učesnik koji ponudi iznos početne cijene zakupnine na godišnjem nivou.

Učesnik koji ponudi najveću cijenu proglašava se zakupcem.

 **5. Ostali uslovi javnog nadmetanja**

Zakupac je dužan da sa Vladom Crne Gore – Ministarstvom poljoprivrede i ruralnog razvoja zaključi Ugovor o zakupu predmetnih nepokretnosti u roku od 15 (petnaest) dana od dana održavanja javnog nadmetanja.

Ukoliko zakupac ne zaključi ugovor o zakupu u predviđenom roku, gubi pravo na povraćaj depozita, a zakupodavac ima pravo da zaključi ugovor o zakupu predmetne imovine sa drugim ponuđačem na javnom nadmetanju koji je ponudio drugu najveću cijenu.

Pravo na povraćaj depozita gubi potencijalni zakupac koji podnese prijavu, a ne učestvuje, odnosno ne registruje se za javno nadmetanje.

Uplaćeni depozit će se vratiti ostalim učesnicima u roku od 7 (sedam) dana od dana javnog nadmetanja, a depozit izabranog ponuđača se zadržava i uračunava u cijenu zakupa.

Registracija učesnika će se vršiti u prostorijama Ministarstva poljoprivrede i ruralnog razvoja, Rimski trg 46, Podgorica, 15 minuta prije početka održavanja javnog nadmetanja.

Bliže informacije mogu se dobiti u Ministarstvu poljoprivrede i ruralnog razvoja na kontakt telefon: **020/482-225.**